[image: A purple and pink numbers

Description automatically generated][image: ]


SAOPŠTENJE ZA MEDIJE


NOVI DOKUMENTARAC NA EUROSPORTU OTKRIVA PRIČE IZA NAJVEĆEG DATUMA U ISTORIJI OLIMPIJSKIH IGARA

· Dokumentarac će premijerno biti prikazan u sredu, 3. jula, širom Evrope
· Sadrži intervjue sa ličnostima koje su doprinele oblikovanju Olimpijskog pokreta
· Dostupan za gledanje putem sportskog dodatka Max sport, kao i na linearnim kanalima Eurosporta

Četvrti avgust je datum kada su se rađale legende, koji je privlačio maštu obožavalaca širom sveta i oblikovao Olimpijski pokret kakav danas poznajemo.






Beograd, 24. jun 2024

Dokumentarac "4. avgust – Olimpijska odiseja," u trajanju od 60 minuta, koji je proizvela ekipa Warner Bros. Discovery, premijerno će biti prikazan u sredu, 3. jula na Eurosport 1 ali i striming platformi Max, koristeći obimnu arhivu da istakne dan koji nosi ogroman značaj.

Uz ekskluzivne intervjue sa Stjuartom Ovensom Rankinom (unuk Džesija Ovensa); Skaj Braun (osvajačicom bronzane medalje na Olimpijadi u Tokiju 2020); Mari Žoze Pérec (francuskom osvajačicom tri olimpijska zlata) i bivšim atletičarem i sportskim administratorom lordom Sebastijanom Koom, "4. avgust – Olimpijska odiseja" istražuje priče iza priča.

Od trenutka kada je Džesi Ovens ponizio Adolfa Hitlera u Berlinu 1936. godine do Fani Blenkers-Koen koja je rušila predrasude o polu, starosti i materinstvu; od Karla Lusia koji je pobedio na 100m u Los Anđelesu do veličanstvene Super subote u Londonu 2012; od prvih televizijskih Paraolimpijskih igara u Torontu do Skaj Braun koja je postala najmlađa osvajačica medalje za tim Velike Britanije u Tokiju sa samo 13 godina – 4. avgust je sinonim za veličanstvo.

Sa finalom na 100 metara za muškarce zakazanim za 4. avgust na Olimpijadi u Parizu 2024, nove legende su spremne da se pojave.

Skot Jang, viši potpredsednik za sadržaj, produkciju i poslovne operacije u Warner Bros. Discovery Sports Europe, izjavio je: „Naš program 'Put do' započeo je pre skoro godinu dana kada smo pokrenuli 'Pariz, sportski život' i naša posvećenost pričanju nekih od najzanimljivijih priča koje nudi Olimpijski pokret ostaje nepromenjena. Bilo da je reč o kratkim ili dugim formama, cilj nam je da pružimo upoznavanje sa žrtvama koje sportisti – prošli i sadašnji – podnose kako bi se takmičili na Olimpijskim igrama. „4. avgust – Olimpijska odiseja“ je izvanredan dokumentarac koji objašnjava neke od ključnih priča koje ovaj datum čine posebnim, ispričane kroz mnoge perspektive koje savršeno oslikavaju suštinu Igara i ono što one predstavljaju.“

„4. avgust – Olimpijska odiseja“ ističe misiju Warner Bros. Discovery-a da otkrije moć sporta, nadovezujući se na arhivu programa sa olimpijskom tematikom dostupnih za gledanje putem Max-a, koji uključuju nedeljnu magazinsku emisiju „Snaga Olimpijade“ kao i dokumentarce poput „Olimpijci“ i „Pariz, sportski život“.

Warner Bros. Discovery je dom Olimpijskih igara u Evropi, a njegova striming platforma - Max – biće jedino mesto gde će se moći gledati svaki trenutak Olimpijskih igara – svih 3.800 sati uživo – ovog leta. Pored toga, Eurosportovi kanali pružiće kontinuiran prenos uživo za sportske fanove tokom svih 19 dana takmičenja.

Kompletna lista intervjuisanih za dokumentarac "4. avgust – Olimpijska odiseja":
- Stjuart Ovens Rankin, unuk Džesija Ovensa 
- Džulija Kelner-Long, unuka Luza Longa
- Skaj Braun, osvajačica medalje na Olimpijadi u Tokiju 2020
- Elen Van Langen, direktorka Igara Fani Blankers-Koen
- Kris Stodart, trkač u invalidskim kolicima na Paraolimpijadi 1976
- Lord Sebastijan Ko, atletičar i sportski administrator
- Dejm Džesika Enis-Hil, osvajačica zlatne medalje
- Mari Žoze Pérec, trostruka olimpijska osvajačica medalje

Zasluge:
- Viši potpredsednik za sadržaj i produkciju: Skot Jang
- Producent i režiser: Tom Bosvel
- Menadžer produkcije: Ralf Sanders
- Producenti: Jan Brekli, Maksim Aburtin, Stefi Tomas
- Montažer: Džejk Lofdol  



O Warner Bros. Discovery Sports
Warner Bros. Discovery (WBD) Sports Europe predstavlja portfolio sportskih brendova, kanala i platformi WBD-a u Evropi. Zajedno dosežu do 130 miliona ljudi svakog meseca, angažirajući obožavaoce i široku publiku u više od 200 tržišta i na 20 jezika putem svih platformi gde potrošači provode vreme: besplatne televizije, plaćene televizije, striminga, interneta i društvenih mreža. WBD Sports Europe uključuje omiljene potrošačke brendove Eurosport, Global Cycling Network (GCN), Global Mountain Bike Network (GMBN), Golf Digest i TNT Sports u Ujedinjenom Kraljevstvu i Irskoj, kao i sportski program i sadržaj na besplatnim televizijskim mrežama WBD-a kao i striming na discovery+ i Max od proleća 2024. godine u početnih 25 tržišta. Povezuju publiku sa najvećim sportskim događajima na svetu. To uključuje biti domaćin Olimpijskih igara u Europi; teniskih Grand Slam turnira; biciklističkih Grand Tourova, više od 300 dana uživo biciklizma godišnje, UCI Track Champions League, WHOOP UCI Mountain Bike World Series; PGA TOUR tokom cele godine u nekim tržištima; The Ocean Race; svetski snuker turnir; ABB FIA Formula E Svetsko prvenstvo; FIM Speedway GP, Speedway of Nations i Speedway World Cup; svakog glavnog zimskog sportskog svetskog prvenstva i Svetskog kupa. WBD Sports Europe kompletira potpunu 360° ponudu sa svojim odeljenjem za upravljanje i promociju događaja, koji nadgleda više od 35 događaja tokom četiri globalna prvenstva svake godine i postigao je sertifikat ISO20121 za održivost praksi upravljanja događajima.

